Bjørgulv Braanen
Store norske leksikon,Samfunn,Medier,Aviser,Avisredaktører
Bjørgulv Braanen er en norsk journalist. Han var ansvarlig redaktør i Klassekampen fra 2002 til 2018, deretter politisk redaktør i samme avis fra 2018.
Braanen var redaktør av Røde Fane i årene 1983–1985, journalist i Klassekampen fra 1985 til 1990 og leder for Etter Børs-seksjonen i Dagens Næringsliv i tiåret 1990–2000. Han var deretter redaksjonssjef i Klassekampen fra 2000 til 2002.Bjørgulv Braanen ble tildelt Fritt Ords Pris for 2006, og kåret til «Årets redaktør» av Oslo Redaktørforening i 2010.Braanen var leder for Yrkesskoleelevenes og lærlingenes interesseorganisasjon (YLI) i årene 1977–1979 og leder for Rød Ungdom i 1979–1983. Han har fagbrev som sveiser fra Nylands Verksted og eksamen i historie grunnfag. Les mer i Store norske leksikon Klassekampen